Kameme FmKameme Fm News
Munini wa president, William Ruto kuuga gutiri mundu uri iguru ria watho
Thirikari ya Jubilee ni igutigirira mawatho mothe nimathingatithio uria kwagiriire niguo maundu mothe magacirire.
Akiaria riria aranyitaniire na etikia kanitha-ini wa PCEA Musa Gitau mwena wa Gikambura county-ini ya Kiambu, igongona-ini ria gucokia ngatho ria mumbunge Kimani Ichung’wa, munini wa mutongoria wa bururi William Ruto augite gutiri mundu uri iguru ria watho.
Arongereire kuuga ona mbara ya kuhitana na ngukumio ohamwe na umomoria wa nyumba iria itagiriire ukurumiriira watho wa bururi.
Atongoria aria marekinyitie kanitha-ini ucio aria ni hamwe na governor wa Kiambu Ferdnard Waititu na murunawe wa Tharaka Nithi Muthomi Njuki mareranira kunyitanira na thirikari hari gukinyaniria kioneki kuri muingi.
fao_Latn kik_Latn kik_Latn kik_Latn kik_Latn kik_Latn